চীনের সাম্রাজ্য

চীনের সাম্রাজ্য চীনের ইতিহাসের কালানুক্রমিক সাম্রাজ্যগুলোর তালিকা। ইতিহাসে কোন সাম্রাজ্যই সহজ স্বাভাবিকভাবে বিবর্তিত হয়ে অন্য সাম্রাজ্য প্রতিষ্ঠিত হয় নি। সাম্রাজ্যগুলো অন্য কোন সাম্রাজ্য দ্বারা স্থলাভিষিক্ত হয়েছে কিংবা পরাজিত হয়ে নতুন সাম্রাজ্য প্রতিষ্ঠিত হয়েছে। চীনের সাম্রাজ্যগুলোও এই বিবর্তনের নিয়মের বাইরে নয়। ব্যাম্বু অ্যানালস, ক্ল্যাসিকস অব হিস্ট্রি, ইতিহাসের আলেখ্য গ্রন্থ অনুসারে প্রাচীন চীনের প্রথম সাম্রাজ্য হল সিয়া সাম্রাজ্য। সম্রাট ইয়ু দ্য গ্রেট এই সাম্রাজ্য প্রতিষ্ঠা করেন এবং তার পরে উত্তরাধিকারী হিসেবে তার পুত্র সিয়া কির সিংহাসনের আরোহণের মধ্য দিয়ে চীনে সাম্রাজ্য প্রথা শুরু হয়। চীনের পৌরাণিক কাহিনী অনুসারে, সিয়া সাম্রাজ্য মিংতিয়া যুদ্ধের মধ্য দিয়ে বিলুপ্ত হয় এবং শাং সাম্রাজ্য গড়ে ওঠে। সিয়া সাম্রাজ্যকে চীনের প্রথম সাম্রাজ্য বলে অনুমান করা হলেও লিখিত ভাষায় বর্ণিত চীনের প্রাচীনতম সাম্রাজ্য হল শাং সাম্রাজ্য। পরবর্তী সময়ে কচ্চপের খোলসের উপর লিখিত লিপি ওরাকল হাড় থেকে এই সময়ের ইতিহাস জানা যায়। প্রাচীন চীনের তৃতীয় ও শেষ সম্রাজ্য ছিল ঝাও সাম্রাজ্য বা চৌ সাম্রাজ্য। এটি চীনের দীর্ঘতম সাম্রাজ্য। এই সাম্রাজ্য পশ্চিম ও পূর্ব দুই ভাগে বিভক্ত ছিল। পূর্ব ঝাও সাম্রাজ্য আবার শরৎ বসন্ত কাল ও যুদ্ধরত রাজ্য কাল এই দুই সময়কালে বিভক্ত ছিল। যুদ্ধরত রাজ্য কালে সমগ্র চীন সাতটি রাজ্য যুদ্ধে লিপ্ত হয়। চীনের প্রথম সামন্ততান্ত্রিক সাম্রাজ্য ছিল কিন সাম্রাজ্য। চীনের প্রথম সম্রাট হিসেবে পরিচিত কিন শি হুয়াং ঝাও সাম্রাজ্য সময়ের সাত যুদ্ধরত রাজ্য বিজয় করে সমগ্র চীনকে একত্রিত করেন এবং এই সাম্রাজ্য গড়ে তুলেন। এই সময়ে প্রথম সম্রাট বিভিন্ন যাযাবর সম্প্রদায়ের আক্রমণ থেকে চীনের নিরাপত্তা জন্য চীনের মহাপ্রাচীর নির্মাণ কাজ শুরু করেন। পরবর্তী সাম্রাজ্য হান সাম্রাজ্যকে চীনের অন্যতম শক্তিশালী সাম্রাজ্য হিসেবে ধরা হয়। এসময়ে চীন সমৃদ্ধির শিখরে পৌঁছালে হান সময়কালকে চীনের ইতিহাসের স্বর্ণযুগ বলে অভিহিত করা হয়। এই সাম্রাজ্য সময়ের মধ্যবর্তী সময়ে সিন সাম্রাজ্য প্রতিষ্ঠিত হলে সাম্রাজ্যটি পশ্চিম ও পূর্ব দুই ভাগে বিভক্ত হয়। দ্বিতীয় শতাব্দীর শেষের দিকে পূর্ব হান সাম্রাজ্যের অধিপত্য কমতে থাকে এবং চীন পুনরায় বিভিন্ন অঞ্চলে বিভক্ত হওয়া শুরু করে। এই সময়ে চীন ওয়েই, শু ও য়ু এই তিনটি রাজ্যে বিভক্ত হয়, যা পরবর্তীতে জিন সাম্রাজ্য সময়ে পুনরায় একত্রিত হয়। পরবর্তী সময়ের চীন আবার উত্তর ও দক্ষিণ সাম্রাজ্যে বিভক্ত হয়ে যায় এবং বিভিন্ন সম্প্রদায় বিভিন্ন অঞ্চলসমূহ শাসন করা শুরু করে। ফলে সমগ্র চীনকে শাসন করার মত একক সাম্রাজ্য ছিল না। পশ্চিম ঝাও সাম্রাজ্য সময়ের পরে এই বিভক্তি লক্ষ্যণীয় হয় এবং গণতান্ত্রিক চীন প্রতিষ্ঠিত হওয়ার পূর্ব পর্যন্ত এই বিভক্তি ও সংযুক্তি চলতে থাকে। চীনের ইতিহাস লেখার ঐতিহ্য অনুসারে প্রত্যেক নতুন সাম্রাজ্য তার পূর্বের সাম্রাজ্যে ইতিহাস লিখত। এই ঘটনা চক্রে বিচ্ছেদ ঘটে সিনহাই বিপ্লবের ফলে কিং সাম্রাজ্যের পতন হলে, এমনকি কিং সাম্রাজ্যের ইতিহাসের খসড়াও চীনের গৃহযুদ্ধের ফলে হারিয়ে যায়। এই নিবন্ধে চীনা পাঠ্য রয়েছে। সঠিক রেন্ডারিং সমর্থন ছাড়া, আপনি হয়ত চীনা লিপিসমূহ-এর বদলে জিজ্ঞাসা চিহ্ন, বাক্স বা অন্য কোনো চিহ্ন দেখবেন। চীন প্রবেশদ্বার চীনের ইতিহাস চীনের শাসকদের তালিকা সিয়া–শাং–ঝাও কালানুক্রমিক প্রকল্প "সিয়া রাজবংশ-- ইতিহাসে চীনের প্রথম রাজবংশ"। ক্রি অনলাইন। ২৯ মে ২০১৪ তারিখে মূল থেকে আর্কাইভ করা। সংগ্রহের তারিখ ২৬ নভেম্বর ২০১৬।  "চীনের ইতিহাসে লিখিতভাষায় বর্ণিত প্রাচীনতম রাজবংশ-সাং রাজবংশ"। ক্রি অনলাইন। ২৯ মে ২০১৪ তারিখে মূল থেকে আর্কাইভ করা। সংগ্রহের তারিখ ২৬ নভেম্বর ২০১৬।  ফ্রেডরিক (এপ্রিল ২১, ২০১৫)। "প্রাচীন চীন ইতিহাস"। দ্য চীনা ম্যাগাজিন। সংগ্রহের তারিখ ২৬ নভেম্বর ২০১৬। [স্থায়ীভাবে অকার্যকর সংযোগ] "পশ্চিমচৌ রাজবংশ ও বসন্ত-শরত আর যুদ্ধমান যুগ"। ক্রি অনলাইন। ১৯ আগস্ট ২০১৭ তারিখে মূল থেকে আর্কাইভ করা। সংগ্রহের তারিখ ২৬ নভেম্বর ২০১৬।  "কিন রাজবংশ--চীনের প্রথম সামন্ততান্ত্রিক রাজবংশ"। ক্রি অনলাইন। ২৩ জুলাই ২০১৭ তারিখে মূল থেকে আর্কাইভ করা। সংগ্রহের তারিখ ২৬ নভেম্বর ২০১৬।  "হান রাজবংশ"। ক্রি অনলাইন। ১২ আগস্ট ২০১৮ তারিখে মূল থেকে আর্কাইভ করা। সংগ্রহের তারিখ ২৬ নভেম্বর ২০১৬।  "ওয়ে, জিন এবং দক্ষিণ আর উত্তর রাজবংশ"। ক্রি অনলাইন। ১২ মে ২০১৩ তারিখে মূল থেকে আর্কাইভ করা। সংগ্রহের তারিখ ২৬ নভেম্বর ২০১৬।  "Chiang Kai-shek and retrocession"। Taiwan: China Post। নভেম্বর ৫, ২০১২। পৃষ্ঠা 2। সংগ্রহের তারিখ নভেম্বর ২৬, ২০১৬।  China Handbook Editorial Committee, China Handbook Series: History (trans., Dun J. Li), Beijing, 1982, 188-89; and Shao Chang Lee, "China Cultural Development" (wall chart), East Lansing, 1984. উইকিমিডিয়া কমন্সে চীনের সাম্রাজ্য সংক্রান্ত মিডিয়া রয়েছে। Columbia University. Dynasties song sung to the tune of "Frère Jacques" that repeats the major Chinese dynasties in chronological order.